Борис Младенов-Young
Другарката в живота ми се чуди…

chitanka.info

Другарката в живота ми се чуди:

„Защо ли пишеш тези стихове?

Не виждам ни облаги, ни подбуди…

И кой си мислиш, че ще ги чете?!“

Не гоня аз пари, суетна слава…

От старостта дементна се боя,

че тялото ми с дни се състарява

и с него, виж, отслабва паметта.

Без стимул мозъкът ни атрофира.

Друг избор няма старият човек

освен ума си с нещо да тренира,

че няма за деменцията лек.

Така че ще „творя“ докато мога,

а по-натам ще зависи от Бога.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.